LidanRubinov/Halacha-QA huggingface dataset:
שאלה: להחמיר כר"ת בזמן מוצאי שבת: האם למנהג הספרדים ראוי או יותר מאשר ראוי לשמור זמן ר"ת? כי בספר של הרב מונסה זצ"ל כותב: שהרב עטיה זצ"ל אמר לו שחכמי-דורו של הב"י לא קבלו את דעתו לגבי זמני השקיעה ולכן נהגו בכל הדורות כמו הגאונים בין לחומרא ובין לקולא.
תשובה: ראוי בתנאי שבצינעה, ובתנאי שלא יפגע בשלו' בית או בכיבוד או"א או מצוה אחרת.
שאלה: לרקוד בזמן מלחמה: האם נכון שבספרי הספרדים או מקור אחר כתוב, שבזמן צרה שלא תבוא ומלחמה, דווקא אז לרקוד ולשמוח וזה ממתק את הדינים? האם כך ראוי לעשות או שזה התנתקות מהמציאות?
תשובה: לא ראיתי בספרי ספרדים, אבל נזכר בדברי הימים כי יהושפט וישראל אמרו הלל בנגינה לפני המלחמה ובזכות זו נושעו, כאשר בטחו בד' בלב שלם. אפשר לנהוג כל רק אם באמת מאמינים בלב שד' מושיע ומגן ואין לחשוש אם בוטחים בו. אבל מי שלא מאמין בלב שלם אין ראוי לנהוג כך. יחד עם זה צריך להרגיש בצערם של אלו שנמצאים במקום בסענה ולהתפלל עליהם.
שאלה: כשרות- מיקרוגל שבישלו בו בשרי: בטעות חיממתי במיקרוגל פרווה שניצל (בשרי) כמו שהוא: 1) האם המיקרוגל הפך לבשרי? 2) האם כל דבר פרווה שמחממים בו עכשיו צריך לשים עליו כיסויים? 3) כיצד אפשר להפוך אותו חזרה לפרווה?
תשובה: הקפד להשתמש במיקרוגל בכל דבר רק כשהוא מכוסה. אם אין הזעה בתקרת המכשיר המאכלים כשרים.
שאלה: כשרות נקטר בשם jumex: ראיתי משקה נקטר בשם jumex עם השגחה של KAאא. מה טיבה של כשרות זו? למי היא שייכת? האם אפשר לסמוך? מתחת להשגחה כתוב "באישור הרבנות הראשית לישראל".
תשובה: ב"ה שלו-ם וברכה, מאושר. הרב חגי בר גיורא
שאלה: כלי השיר של הלוויים: עדיין לא ברור מדוע לא ישירות דרך שער ניקנור ולא צריך מחילות עד בית המוקד - על ההתייחסות. השאלה נשאלה בהמשך לשאלה "הכנסת כלי השיר בבית המקדש"
תשובה: לשואל שאלה קשה שאלת. חיפשתי מי שנדרש לשאלה וטרם מצאתי. ידידי הרב יחזקאל פייגלין שי' הראה לי שבעל "עזרת כהנים" בפירושו למסכת מידות שואל את השאלה ונשאר בצריך עיון. אי"ה אמשיך לחפש. נאמנה
שאלה: להחשיב שולחן כמקום פטור: האם הספרדים יכולים לנהוג כמ"ב (סימן שמה, ס"ק סו), שמי שנמצא בכרמלית במקום שאין עירוב ישים שם שולחן שגבהו 80 ס"מ ואז נחשב השולחן מקום פטור למרות שרוחבו יותר מ-4 טפחים מאחר שאין לו מחיצות סתומות למטה, ויוכל להעביר דברים מרה"י על השולחן ולהכניס דברים מעל השולחן לרה"י?
תשובה: בשעת דחק אפשר לנהוג כך, אבל לא לשם העברה שאין בה מצוה או צורך גדול.
שאלה: ברכת המפיל בלא שם ומלכות: המשך: בברכת המפיל שאני מברך בלא שם ומלכות. (א) אם אני קורא את קריאת שמע על המיטה בנוסח אשכנז, שמעתי שמותר לברך בלא שם ומלכות גם בנוסח אשכנז, משום ספק ברכות להקל, והזכרת שם שמיים דאורייתא. האם זה נכון? והאם יש צד להחמיר לברך ברכת המפיל בלא שם ומלכות? (ב) מה עוד אסור בברכת המפיל בלא שם ומלכות? מראש. השאלה נשאלה בהמשך לשאלה "קריאת שמע על המיטה בשני הנוסחים וברכת המפיל - המשך"
תשובה: 1. בדרך כלל נדרש להיצמד לנוסח אבל בדין זה אפשר לא לברך בשם ומלכות. בלב ראוי להרהר שם ומלכות (סידור קול יעקב) 2. צריך ללכת לישון. אסור לאכול לשתות ולדבר.
שאלה: בקשת הרשמה לפורום שנשלחה בשבת: לכבוד הרב סטודנטים בקורס שאני מתרגלת חייבים להירשם לפורום באינטרנט כדי לגשת לתרגילים ומידע שקשור לקורס. מה דין בקשת הרשמה לפורום שנשלחה בשבת? האם זהו מעשה שבת של הסטודנט ומכיוון שאם אני מאשרת הוא עצמו זה שנהנה מכך, יהיה אסור לאשר? אם אתעלם זה כמובן פוגע בסטודנט (אני מצפה שהוא ישלח שוב בקשה אחרי שיראה שלא נענה. ומה אם גם היא תהיה שבת?) אך אם אודיע לו ששלח זאת בשבת ולכן איני מאשרת אז הוא ייזכר לשלוח בקשה חדשה ביום חול, שאותה אאשר, כך שמה ההבדל בין עצה כזו לאישור הבקשה הראשונה - בשני המקרים הסטודנט נהנה מבקשתו שנשלחה בשבת.
תשובה: סגרי את האתר שלך בשבת.
שאלה: הרמב"ם כבר ענה לשאלה: הרמב"ם כבר ענה לכך במורה הנבוכים ג טו (בתרגומו של מיכאל שוורץ): "כמו כן שיביא האל לידי מציאות כמותו, או יגרום להעדר עצמותו, או ייעשה גוף, או ישתנה - כל זה בגדר הנמנע, ואין לייחס לאל את היכולת לעשות דבר מזה". השאלה נשאלה בהמשך לשאלה "האם הקב"ה יכול"
תשובה: לך. על ציון דברי הרמב"ם, שעונה על שאלתך. תשובתו הבנויה באופן הפילוסופי, מקנה לנו יסוד חשוב להתבוננות. הוא מלמד אותנו שאין בשאלה זו משמעות, שהוא מסביר בלשון פילוסופית, אל עניין הטבעת שכתבתי בתשובתי. חבל לעסוק בלולאות כאלו שאין מהן יציאה, ולכן בחר הרמב"ם לשלול את משמעותן! חשוב שנעסוק באמת במה שמקדם את האדם בקשר עם ה', בהבנת התורה ובקיום מצוותיו, ולא נשקע בחיי פילוסופיה. אף הרמב"ם עצמו כתב את הדברים רק לתלמידו שהתבלבל מהפילוספים של אותו הדור, כפי שכתב הוא בעצמו בתחילת הספר. לכן חשוב לא להשקיע בכך יתר מחשבה, ולהפנות את המרץ שלנו לכיוונים שיקדמו אותנו יותר. אשמח לעזור לך בכך. בברכת הצלחה רבה הרב יצחק גרינבלט.
שאלה: להתלבש ליד ספרי קודש:! קודם כל על המסירות נפש שאתם עושים באתרכם. יש לי בחדר ספרי קודש, ויש לי ארון בגדים, ויש לי פינה קטנה שאם אני פותחת את הדלת הגדולה של הארון ואני מתלבשת בפינה הזאת הספרים לא "רואים" אותי, האם זה ר איך שאני עושה?
תשובה: כן.
שאלה: ללמוד לפני ברכות התורה: כתוב שאסור להוציא דברי תורה עד שמברכים בבוקר. שאלתי היא מה הכוונה לדברי תורה? האם מדובר רק בפסוקים מהתנ"ך? והאם הכוונה גם לפלפול בלי להזכיר פסוקים?
תשובה: לפני כל לימוד תורה מכל סוג שהוא צריך לברך ברכות התורה.
שאלה: חלוקת ציוד שנקנה יחד: קנינו ערכות חנוכיה ליומולדת, בכיתה של בתי בשיתוף עם הורי ילדה נוספת. הערכה כללה צבעים, לוח בסיס לחנוכיה, ואבני פסיפס. קבענו שנתחלק בת שווה בשווה. בסיום העבודה בכיתה לקחנו את הציוד שנשאר. האם עלינו לקזז להורים השניים מהת את החלק היחסי של עלות הציוד שלקחנו?
תשובה: עליכם להתחלק עמם בת ובציוד הנשאר, אלא אם כן הם מוחלים לכם על השווי של הנשאר. לכן עליכם לשאול אותם מה דעתם. מזל טוב, הרב מרדכי גרוס
שאלה: קטיפת פרי דרך החלון: ואם קטף מהחלון את הפירות שבעץ-החצר? ענף העץ מגיע לפתח החלון השאלה נשאלה בהמשך לשאלה "הבהרה לזריקה דרך החלון"
תשובה: וברכת ד' פטור. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: להפסיק תפילה בעקבות אזעקה: אני חושב שכדאי, או אפילו חובה להרחיב את התשובה אפילו בקצת למעשה. היה אזעקה, הפסקנו את התפילה, רצנו לממ"ד. מה עלינו לעשות? לפני חזרת הש"ץ וגם בזמן חזרת השץ? יש להמשיך מאותו מקום? יש להתחיל מההתחלה? מה עם דיברנו תוך כדי מיקום מחדש? וכו השאלה נשאלה בהמשך לשאלה "להפסיק תפילת שמונה עשרה בגלל אזעקה"
תשובה: אם ההפסקה התארכה יותר מהזמן שבו ניתן להתפלל את כל העמידה יש לחזור שנית.
שאלה: על מי שיפוץ דירה כשהשוכר עוזב: שכרתי בית של פלוני כ-7 שנים. וכעת שאנו עוזבים הוא דורש שאני אסתום את כל החורים שאני עשיתי לתמונות, מזגן וכדומה וצביעת-קירות איפה שיש קילופים. נראה שזה חובתו ולא חובתי??
תשובה: הנוהג בימינו הוא שחובת השוכר להחזיר את הדירה למשכיר כמו שהייתה בזמן תחילת שכירותו. כמובן, שאם יש לדבר התייחסות בחוזה החתום ביניהם יש לנהוג על פיו. הרב מרדכי גרוס
שאלה: אדם שלקח בטעות כרטיס חופשי חודשי: שאלוני על אדם שלקח מחברו בלי רשות את כרטיס חופשי-חודשי שלו הוא רצה לראות בדיוק איך נראה הכרטיס והתכוון להחזירו והחבר לא ראהו ושם בכיס ושכח מכל זה. בעל הכרטיס שראה שהכרטיס אבד לו נסע באותו חודש באוטובוסים כרגיל. כעת זה התגלה והחבר מוכן לשלם לו כרטיס חדש לחודש הבא. אך הראשון טוען שמכיוון שהוא נוסע המון הוא דורש פי 2 משווי הכרטיס שזה ההוצאות שלו לחוזש. מה דעתכם?
תשובה: נראה שאין אפשרות לתבוע מלוקח הכרטיס יותר מסכום של כרטיס חדש. אמנם נכון לו להתפייס עם הבעלים לפנים משורת הדין כיוון שגרם לו נזק. פירוט הדברים: מצד הנזק שנגרם לכרטיס עצמו - נראה שהשווי שלו הוא כדמי קנייתו, ולא נכון להגדיר את השווי שלו לפי כמות הנסיעות שהבעלים רגיל לנסוע בחודש ולחשב הנאה של כל נסיעה לפי שווי של ניקובי הכרטיסיה, שהרי האפשרות לקנות כרטיס חופשי חדשי מונח לפני כולם, ולא רגילים לשלם יותר ממחיר הכרטיס. וממילא המחיר בו קונים את הכרטיס הוא השווי שלו. מצד הנזק העקיף שנגרם לבעלים - בזה שנזקק להוציא הוצאות נסיעה באוטובוס, נראה שזה רחוק מגרמא, ולכן פטור מלשלם מעבר לדמי הכרטיס. אמנם ראוי שיתפייס עם הבעלים שהרי מחמתו הוציא הוצאות. הרב מרדכי גרוס
שאלה: שנות חייה של רחב: רציתי לשאול, בת כמה הייתה רחב שחזרה בתשובה וכמה שנים היא חיה מאז?
תשובה: לשואלת לפי ח (זבחים קטז ע"ב) רחב היתה בת חמישים כשהתגיירה. למיטב ידיעתי אין ידוע זמן פטירתה. נאמנה,
שאלה: נס הסנה ספר שמות פרק ג: מדוע הסנה לא בער כלומר עלה באש? הסבר את הנס של הסנה. לאחר שקראתי שוב ושוב את הפרק לא הבנתי מדוע הסנה לא נשרף?
תשובה: זהו בדיוק הנס. למרות שהייתה אש והסנה עלה באש, האש לא כילתה אותו והוא נשאר שלם. זהו פשט הפסוק. הפרשנים מנסים לבאר מה בדיוק היה שם. אביא לך כמה הסברים. המלבי"ם מסביר, שהייתה שם אש אולם היא לא נתפסה בסנה והוא נשאר שלם לגמרי. הנצי"ב מסביר, שהייתה אש בתוך הסנה אולם לא גדלה והתפשטה לשולי השיח אלא הלכה ונתמעטה ללא סיבה.ויש מסבירים, שהמלאך שהוא אש היה בתוך הסנה ולכן נראה מראה אש בסנה.
שאלה: תוסף תזונה לספורטאים - לא כשר (2): מדובר באבקה שמערבבים אותה עם מים. האם זה ר לסתום את האף בזמן השתיה כדי לא להרגיש את הטעם? השאלה נשאלה בהמשך לשאלה "תוסף תזונה לספורטאים - לא כשר"
תשובה: וברכת ד' הטעם עצמו צריך להיות פגום. (לא הבנתי מה בין ריח לטעם?). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: פולי סויה אדממה: האם פולי סויה - אדממה מוקפאים טעונים בדיקה מתולעים? הפולים בהשגחת הבד"ץ אגודת ישראל ולא נכתב על האריזה יש לבדוק לפני השימוש. אם יש צורך לבדוק, איזה סוג של תולעים יש לחפש? ואם נמצאו תולעים מה לעשות עם הפולים?
תשובה: וברכת ד' פולי סויה מוקפאים בד"כ אין בהם חרקים. כדאי רק להעיף מבט או להניח במסננת ולנער. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: יציאה מהשכונה בשבת עם ליווי ממונע: אני גר בשכונה בקו התפר בירושלים, בה קיים לאחרונה נוהל שכל תושב היוצא בשבת מהשכונה מתבקש לומר למאבטח (האזרחי) לאן מועדות פניו. המאבטח מעדכן במכשיר הקשר את המוקד על יציאת התושב ואז במוקד יש מעקב על מסלול ההליכה במצלמות האבטחה. כמו כן, בד"כ נשלח טנדר עם מאבטחים ללוות את התושב בדרכו. וכמובן השאלה היא האם להמנע בשבת מלגרום את חילול השבת של המאבטחים וכל המערכת?
תשובה: הדבר מותר ללא ספק, האבטחה היא לצורך מגורים ולכן מותר אף אם היה שכונה יהודית בחו"ל. פעולות אלו של אבטחת תושבים בצורה אישית חוסכת כוח אדם מבחינת המאבטחים במקום לאבטח את כל האזור. השימוש במצלמות אבטחה הפועלות מכניסת השבת מותרות, ומצלמות כאלה נמצאות בעיר העתיקה באישורו של הרה"ג אביגדור נבנצאל שליט"א הרחבת תשובה: אפשר לשאול שאלות רבות בכיוון זה: א. האם מותר להתפלל בכותל ובמערת המכפלה בשבת, אבטחת המתפללים דורשת ריכוז כוחות ופעולות הכרוכות בחילול שבת. ב. אם היינו בחו"ל ללא מדינה לא היה צריך לחלל שבת, כפי שנדרש בהחזקת מדינה, תופעה הדורשת "חילול" שבת מסיבי. ג. האם מותר לראש ממשלה לצאת מביתו בשבת, הרי אבטחתו גורמת לחילול שבת. אלא לאפשר חיים תקינים מותר לקיימם, ואם כוחות הביטחון השונים רואים בכך פיקוח נפש הוא מותר. ובמקומות רבים בארץ דורשים הבטחה גם אם אינך רואה אותם או מדבר איתם, והם מבצעים פעולות אבטחה הדורשים מלאכות מהתורה. (בשונה מהנ"ל, ההולך מחוץ לעירוב עם נשק על מנת להתפלל במניין - זוהי מצווה הבאה בעבירה ושב ואל תעשה עדיף)
שאלה: הלכות אבלות באירוע חינה: אישתי איבדה את אמא עליה ה וכעת נמצאת בשנת האבל. בתנו מתחתנת בעוד שלשה חודשים ואיננו יודעים כיצד לנהוג. האם מותר לערוך טכס חינה? האם דיני אבלות הם מנהגים או שיש הלכות בנושא? בחיפושי מצאתי כי ההלכות היחידות הם על זמן השבעה והחודש. לא מצאתי הלכות במשך השנה אלא רק מנהגים. אשמח לעזרה והסבר. בכבוד רב,
תשובה: שתנוחם מן השמים. מנהגי השנה נכתבו בשולחן ערוך וביתר סיפרי ההלכה. יש איסור שמיעת מוזיקה במשך השנה מדין כיבוד אב ואם. ואסור להשתתף בסעודות חגיגיות (יש סעודות מצווה מותרות), ולכן האמא של הכלה אינה יכולה להשתתף בחינה. ולכן עליכם להחליט האם חינה בלי האישה האמא או לו לקיים חינה. בשונה היא החתונה, שמותר לאם הכלה להשתתף בחתונה עד לסיום ולשמוח ולרקוד כרגיל עם התזמורת (צרור החיים עמ' 88).
שאלה: לברך שהחיינו בפדיון בכור חילוני: כהן ספרדי שאלני ולכן חשובה לי הכרעתו של הרב דוד חי הכהן,כי בענייני ברכות יש הבדל בין ספרדים לאשכנזים האם "להעלים" את ברכת שהחיינו בפדיון בן שעושה לזוג חילוני שבטוח לא שומרים על טהרה. כי הרי אפילו על פרי מורכב יש מחלוקת אם מברכים שהחיינו, והבא"ח כתב שהמנהג שלא מברכים. וכאן איך אפשר לברך שהחיינו על מעשה אסור? ומפני כבוד הבריות אפשר 2 אפשרויות: או שאבי-הבן יברך אך יכווין לפטור את הכהן כי דעת החת"ס,שהובא בפ"ת סימן שה, שגם הכהן יכול לברך או שיגידו לאבי-הבן ללבוש חולצה חדשה וכדומה. מה דעת הרב?
תשובה: ברכת שהחיינו היא על המצוה שמזדמנת לפרקים ופדיון הבן היא מצוה חשובה ולכן אפשר לברך, כשם שיהודי שלא שומר קדושת יום טוב מברך שהחיינו על שופר ולולב, ואין צורך בעצות אחרות.
שאלה: לעשות עירוב בישוב קטן: האדר"ת כותב ר אליהו, שאמר לרב זצ"ל שיעשה בעיר זוימל עירוב, והרב אמר לו שמה שהחת"ס אמר שמצוה לעשות עירוב, הוא דיבר על ערים גדולות שיש שם מחללי שבתות אך במושב קטן מוטב לא לעשות כדי שדיני שבת של הוצאה לא ישכחו מהתינוקות. האם כך לנהוג בישוב שלי ישוב קטן שתושביו בוגרי-ישיבות? ההכרעה נתונה בידי אך אבקש את הכרעת הרב.
תשובה: מנהג ישראל לעשות עירוב בכל ישוב ע"מ להציל מתקלות, כגון: במקום שיש ילדים קשה להמנע מהצורך לטלטל. עם זאת, מי שרוצה להדר לא יסמוך על העירוב ולא יטלטל (עם זאת מוצע שיקבל זאת בלי נדר).
שאלה: הדלקת נרות שמשמשים לרפואה כנר החנוכה: נרות שעווה שמייצרים בחו"ל, שתוך כדי ההדלקה הם מפזרים חומר שטוב לצינון. האם מותר להשתמש בהם לנרות חנוכה? כי אסור להנות מנר חנוכה כדי שיהיה ניכר שהוא נר מצוה. אך ברור שנר חנוכה לא נאסר בהנאה כמו אסורי ערלה וכלאיים אלא נאסר הנאת ראיה להשתמש לאורה "כתיב", שנתנו רק לראותן בלבד ולא להשתמש ע"י ראייתן למנות מעות וכה"ג. ולכן נראה להתיר. מה הכרעת הרב?
תשובה: לא רצוי להשתמש בנרות אלו, כפי שנאמר בגמ' (פסחים) כי אין פירות גינוסר בירושלים כדי שלא תהיה עליית האדם לרגל שלא לשמה.
שאלה: מעבר דרך שער עם עינית בשבת: קורה לא מעט שיש צורך לעבור דרך חניון של בית. כל פעם שחוצים מחסום שומעים קליק שהוא זיהוי של המעבר שלנו על ידי העינית. השער לא נפתח כי כמובן יש להשתמש בשלט אבל ברור שהתבצע כאן סגירת מעגל חשמלי שגרם לקליק. האם יש איסור לעבור דרך שער זה ויש צורך להקיף את הבנין? האם מותר מלכתחילה או רק בדיעבד? ישר כח ושבת
תשובה: לכתחילה יש להימנע מלעבור דרך עין אלקטרונית. וכמו"כ, יש למנוע תקלות של מעבר בני אדם דרכה ולתכנת את הבית וסביבתו כהלכה. אך בדיעבד, מי שכבר נמצא במצב של חוסר בררה ואין לו דרך אחרת, אם לא מדובר בעין אלקטרונית שלו אלא של אחרים ניתן לסמוך בשעת הדחק על כך שזהו פסיק רישא דלא ניחה ליה באיסור דרבנן.
שאלה: רב פוסק הלכות לעומת רב למדן: האם נכון שאם יש שני גדולים אלא שאחד יותר מתעסק בפסיקה והשני יותר מתעסק בש"ס, אז במחלוקת בניהם בהלכה נפסוק כראשון?
תשובה: נכון. הרצי"ה אמר בשם החפץ חיים שכל מי שעוסק בתחום מסויים יותר, יש לו בו יותר סיעתא דשמיא. ולכן במקרה לדוגמה של ראש ישיבה ורב עיר - נפסוק כרב עיר.
שאלה: להכשיר תרווד חלבי: ב"ה כיצד ניתן להכשיר כלי (תרווד- הכלי שהופכים איתו חביתה בד"כ) חלבי שיש לו ידית פלסטיק ובטעות ערבבתי איתו מאכל בשרי בעודו חם? (בזמן טיגון)
תשובה: ב"ה שלו-ם וברכה, אחרי ניקויו בחומר פוגם יש להכשירו בליבון קל (לחמם על האש עד שנייר יתחרך מהחום) או בהגעלה (להכניס את כולו במים רותחים ואחר כך במים קרים). הרב חגי בר גיורא
שאלה: כשרות נקטר בשם jumex - המשך: בתשובה עניתם "מאושר". רציתי לדעת למי שייכת כשרות זו? ומה רמת הכשרות, האם ברמת מהדרין או רבנות? השאלה נשאלה בהמשך לשאלה "כשרות נקטר בשם jumex"
תשובה: ב"ה שלו-ם וברכה, כשרות רגילה של רבנות מקומית. הרב חגי בר גיורא
שאלה: מתי התרחש נס חנוכה: ב"ה 1. מה התאריך העברי (מספר השנים מבריאת העולם) בו התרחש נס חנוכה? 2. מי מבניו של מתתיהו נדרס ע"י פיל (אם אפשר להביא מקור)? 3. האם מותר לעשות חנוכיה שהנרות מסודרים בצורת עיגול (אם אפשר להביא מקור)?
תשובה: 1. ג' תקצג' (בקירוב). 2. אלעזר בקרב בית זכריה (הקרב החמישי). על פי מגילת חנוכה, ד"ר חגי בן ארצי, עמ' 40 - מומלץ לקרוא את כולה. 3. אסור (שו"ע תרעא,ד) ארבעה מבניו של מתתיהו נהרגו במלחמה (מתוך 5). אלעזר הראשון, יהודה נהרג בקרב השמיני, יוחנן נהרג ע"י הנבטים במידבא, שהיו בני ברית ובגדו, יונתן ושני בניו נהרגו ע"י טריפון בעכו, שכרת ברית עם יונת והטמין לו מארב הזמינו לביקור בביתו ושם הרגו עם שני בניו. משפחת מתתיהו שילמה מחיר כבד אולם עם ישראל הרוויח 200 שנות עצמאות ועוד דברים נוספים.
שאלה: לספר למה התגרשתי: אני בת 24 גרושה כמעט שנתיים. הגרוש שלי התגלה כבעייתי בנפש ועוד הרבה דברים שלא מהראוי לנקוב כאן. האם מותר לי מבחינת ההלכה לענות כששואלים אותי מדוע התגרשתי מה הסיבות לפרטים או האם זה נקרא לשון הרע? הכירו לי בשידוך בחור דרך רב מפורסם באיזור המגורים שלי. הרב אמר לי לא לומר לבחור שאני גרושה. האם מותר להעלים מידע כזה בפגישה הראשונה מצד ההלכה?
תשובה: 1. אל לך לספר סתם מדוע התגרשת. גם אם יש שואלת המתעניינת להינשא לגרושך אל לך לספר לה מדוע את התגרשת אלא רק אם יש עובדות אובייקטיביות חמורות שבוודאות יגרמו לשואלת נזק חמור אם תינשא לו ללא ידיעתן (כגון: מחלה מדבקת) ואת נייטרלית דייך כדי לדווח אך ורק עובדות קונקרטיות מדויקות ללא פרשנות וללא התייחסות סובייקטיבית, מותר לך לדווח לה עליהן. 2. הביאי בחשבון שאם יוודע לו על כך ללא דיווח מצידך הדבר יתפרש כאי אמון. עצתי לומר לו זאת בסוף הפגישה הראשונה. אינך חייבת לומר זאת מיד בהתחלה.
שאלה: כשרות סחלב בתוצרת kahans: כשרות סחלב ברצוני לברר על סחלב בתוצרת kahans (בעברית כתוב: מיוצר ע"י י כהן בע"מ א"ת מילואות). בהכשר הרב שלמה בן אליהו מ"א מטה אשר והכשר ou. כתוב שהחלב חלב ישראל. אני משתדל בל"נ לאכול בכשרות מהדרין, ולכן אני שואל אם רמת הכשרות של מוצר זה היא מהודרת.
תשובה: ב"ה שלו-ם וברכה, אם לא כתוב מהדרין המוצר לא מהדרין. אפשר לברר עם הרב בנייד: 0502794675. הרב חגי בר גיורא
שאלה: צביעה ללא רשות: שכן עשה לחברו הפתעה וצבע לו חלק מהדירה בזמן שלא היה. החדרים שם היו באמת מוזנחים אך החבר לא היה לו כסף, מצבו הכלכלי לא טוב הוא גר כך כבר שנתיים. עכשיו השכן מבקש את ההוצאות, כ-1600 ש"ח. החבר טוען: מי ביקש ממך, הרי מצבי לא טוב והתרגלתי כך לחיות זו בעיה שלך שצבעת!!! מי צודק?
תשובה: על פי הדין בעל הבית פטור מלשלם לצובע. אמנם יש מקום לנהוג לפנים משורת הדין ולהתפייס עם הצובע באופן שישווה לשניהם, שהרי נתן לו הנאה. אי אפשר להכריח אדם לשלם ממון עבור הנאה שנותנים לו בעל כורחו, כמו שנינו להלכה שגם בשדה שעשויה ליטע יכול הבעלים לומר ליורד טול עצך ואבניך ואיני משלם לך. כך במקרה שלנו אם נראה שהבעלים אינו מערים, אלא באמת אינו רוצה את השבח עבור הת פטור, ויכול לומר ליורד טול מה שהשבחת (למרות שאינו יכול ליטלו) ואיני משלם לך. ונראה שהצובע לא יכול לשייף את הקיר להוריד את הצבע, מצד שהוא מדת סדום שהרי לא ירוויח בכך כלום, ויכול הבעלים לומר לו איני רוצה שתשהה כלל בביתי. בקצוה"ח בסימן שו נוקט שאפשר לומר ליורד טול עצך ואבניך אף במציאות שאינו יכול ליטלו, וכן בחזו"א ב"ק סי' כב, ו והוכיח כן ממה שאפשר לומר לנוטע טול נטיעותיך, למרות שאת השבח של הנטיעה בארץ אינו יכול ליטול, ודלא כנתיבות בסימן שו, ס'ק ו ושנה דבריו בסימן שעה על סעיף ב שבאופן שאי אפשר להוריד את הצבע חייב לשלם. ועיין בתשובת הרא'ש המוזכר בסימן שעה סעיף ז בטוש"ע שדן על מי שסייד וכייר בית חברו, שפטור כי יכול לומר לו טול מה שהשבחת, אלא שהוסיף שם שהיורד עשה זאת להנאת עצמו וצ"ע כוונתו, שהלא הרא"ש בפסקיו ב"ק פ"ו סימן ז נקט שהקונה בית שעכו"ם אנס מישראל והשביחו לצורך עצמו יכול לגבות מבעליו את מה שההנהו ודלא כנתיבות סימן רלו ס'ק ז שבאר שקנהו מהעכו"ם כדי ליהנות לישראל. וסובר שאלו ירד עבור עצמו אינו יכול ליטול מה שגרם לו הנאה.) הרב מרדכי גרוס.
שאלה: לעשר נבטים למנהג בני ספרד: לפי שו"ע- אדם שקונה עדשים ועישר או ירקות וקטניות אחרים שכבר מוגמרים,ואפשר כבר להכניסם לבישול בסיר ושם אותם על צמר-גפן רטובה וזה הנביט. האם לא פשוט שאין צורך לעשר? כי תוספות שבת,נ: ד"ה הטומן לפת וצנונות כותב -שלפת וצנונות שטמנם בקרקע שפטור מלעשר שוב,למרות שהם מתוספין וגדלים עוד מחמת ליחלוחית הקרקע, כמו שאנו רואים בבצלים, ועל אותו תוספת שנתווספו בהיותם בקרקע לא צריך לעשר. ותוספות רא"ש נימק-שזה לא מקרי נטיעה שהרי לא השרישו בקרקע. והתוספות בערובין עז. כותב-שכיוון שהצנון והלפת היו מתוקנים כל צורכם קודם שטמנם בקרקע אינו צריך לעשר שוב. מה דעת הרב על דבריי?
תשובה: וברכת ד' צדקת בדברך, והדיון הוא על פי דברי התוס' בשבת, אבל שם הדיון בדבר שנתווסף מאליו, אבל אם אדם שם כדי להנביט ולהנות מההנבטה, כאן נראה שצריך להפריש, אבל בודאי בלא ברכה (גם בגלל הבית). בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: למלוח עגבניה בשבת: בספר מעשה ניסים כתב שמנהג בבל למלוח בשבת 4-5 חתיכות עגבניות ולא לחשוש לאיסור. ומנמק, כי רק דבר חריף או מר אסור למלוח-לתקנו אך מה שלא מתקנו כמו בשר או עגבניה מותר. האם גם ספרדי שלא מיוצאי בגדד כך יעשה?
תשובה: אפשר להקל לכל אחד בחתיכות ירקות המיועדות לאותה סעודה.
שאלה: להוריד את הסרט שמסמל כיסוי ראש: השאלה שלי היא כזאת. אני נשואה 5 שנים והתחלתי עם חצי כיסוי ראש שלאט לאט במהלך השנים נעשה לסרט דק. אני לא מרגישה שלמה עם הסרט שעליי, אופן החיים שלי ושל בעלי הוא מסורתיי, אני מרגישה שהסרט הוא סתם קישוט ולא מסמל את היותי נשואה, וזה קצת מפריע לי. אני ממש לא מרגישה שלמה עם הסרט שעל ראשי ואופן ההתנהלות שלי, האם אני יכולה להסיר ולהוריד את הסרט?
תשובה: ב"ה לך. קראתי את מכתבך ומאוד הבנתי את התחושות שלך. אחד מהדברים שמאוד לא נעימים זה להרגיש לא טוב עם מה שהאדם עושה. כל אחד מאיתנו רוצה להרגיש טוב עם עצמו, סיפוק מאיך שהוא נראה ומאיך שהוא מתנהג, ולכן התחושות שלך מאוד טבעיות. השינוי שעברת במשך השנים מציק לך, ואת מרגישה שהוא לא מתאים לך, וזו נקודה חשובה מאוד. פעמים רבות אדם עובר שינוי והוא כלל לא מרגיש אותו, ואז קשה לו מאוד לשים את האצבע על מה שקורה איתו ועל מה שמפריע לו. התחושות שלך הן תמרור שבא להראות לך, שאת צריכה לשבת עם עצמך ולחשוב ברצינות, לבחון היטב את הדברים. הסרת הסרט היא פתרון קל וקצר, אבל באמת שהוא לא פתרון אמיתי. הוא מהווה בריחה מהבעיה שאת מרגישה, וגם בלי הסרט היא תהיה קיימת. ישנה נקודה שלדעתי מאוד חשוב שתחשבי עליה, ושהיא מסוגלת לתת לך כיוון במחשבות שלך על כל העניין. לפי היהדות, אשה נשואה צריכה לכסות את ראשה, לא מפני שהיא צריכה דרך להראות לעולם שהיא נשואה, סמל לנשואין אפשר לעשות בדרכים רבות ואחרות, ואולי הרבה יותר קלות. כיסוי הראש ביהדות הוא משהו מעבר לכך. אנו מאמינים שה' ברא אותנו בעולם כדי לעשות תפקיד מיוחד לנו בעולם. לכל אחד יש תפקיד, ולכל אחד יש את דרך החיים שלו כדי לממש את התפקיד הזה. כל מערכת המצוות נועדה לשמור על האדם כדי שהוא באמת יעשה את היעוד שלו, ולא ילך לאיבוד אחר כל מיני כוחות ויצרים המושכים אותו. השמירה של האדם מפני הכוחות החיצוניים לו, חשובה מאוד מאוד. אחד מהבסיסים לחיים שלנו הוא השמירה על המערכת המשפחתית. ביהדות המסגרת המשפחתית חשובה מאוד, והכל סובב סביבה. לכן היא גם חייבת שמירה גדול במיוחד. חלק חשוב משמירת המסגרת המשפחתית הוא השמירה על הזוגיות התקינה ועל עצירת המשיכות החיצוניות המסכנות את המסגרת החשובה הזו. ה' ברא בגבר משיכה לאשה, כדי שהכח הזה יחזיק את הזוגיות. במידה ואדם לא היה מרגיש, באופן טבעי, צורך בבת זוג הוא היה נשאר רווק וכל הדורות הבאים היו בסכנה. שער האשה הוא אחד מהדברים המושכים את הגברים, ולכן אשה שאיננה חובשת כיסוי ראש, מסכנת הן את הזוגיות שלה, והן את הזוגיות של הגברים האחרים. היא מעמידה אותם במבחן לא קל, מבחן לא מוסרי ולא צודק. השמירה הזו חשובה, אף שהיא לא תמיד קלה, אבל היא מאוד בסיסית ביהדות, ולצערנו הרב לא תמיד אנשים יודעים להבין אותה. חשבי היטב על הדברים, ואשמח שתספרי לי מה את חושבת על הדברים, ומה התקדם איתך. בברכת הצלחה רבה, הרב יצחק גרינבלט
שאלה: קניה בהוזלה של חג המולד: ישנם אתרים באינטרנט שמציעים בתקופה זו מוצרים בהוזלה מאד משמעותית לפעמים עשרות אחוזים בגלל חג המולד הנוצרי שר"י. התפאורה באתר מראה את הסממנים הנוצרים סנטה קלאוס מחלק מתנות אולם בלי סימני ע"ז כמו צלבים וכדו. אני מאמין שחלק גדול מהעניין הוא פרסומי כדי למשוך קונים ולא בגלל שבעלי האתר שייכים לדת כלשהי לפעמים מדובר באתרים סיניים וכדו. האם מותר לקנות באתרים הללו את המוצרים המוצעים למכירה?
תשובה: אכן אין בכך ע"ז אלא sale ומעיקר הדין מותר. אך קשה לנו כיהודים להשתתף באווירה זו וצורה זו. לכן הייתי ממליץ לקנות רק דבר שהוא הזדמנות בלתי חוזרת.
שאלה: למלוח מלפפונים בשבת: חותכים מלפפונים לחתיכות סמוך לסעודה בשבת. האם מותר לפזר עליהם מלח לטעם? כי כך זה לא דרך כבישה, כי כובשים מלפפון שלם ולא חתיכות
תשובה: מותר, ואין בזה דין כבישה.
שאלה: מעלת תפילת ערבית: כתוב בצואת רבי אליעזר הגדול אות ה- תפילת ערבית היא ראשונה לכל התפילות כי הכתוב עשה את יעקב ראש לכל האבות. האם צריך לכוון בערבית יותר משאר תפילות?
תשובה: צריך לכוון בכל התפילות עד כמה שאפשר. ולפחות בברכת אבות שבכל תפילה.
שאלה: ביקורת וכיבוד הורים: 1. אמא שלי מקפידה מאוד על כל מיני דברים וכל פעם היא מעירה לי על דברים מסויימים (כמו: להחזיר משהו בדיוק למקום שלו וכו ). אני מאוד משתדלת לכבד אותה ולעשות את רצונה בזריזות. לפעמים אני מרגישה כמו רובוט בבית משום שהיא מבקשת ואני חייבת לעשות (בגלל מצוות כיבוד הורים) מדוייק כמו שהיא מבקשת. ברוב הפעמים המכריע אני לא מתווכחת איתה ומבליגה אבל לפעמים זה מתסכל אותי. רציתי לשאול, האם יש מקום לבוא אליה בצורה מכובדת ולהגיד לה מה קשה לי בהתנהלות שלה או מצד כיבוד הורים עדיף שאני אמשיך להבליג? 2. ידוע לי שיש דרכים להעביר ביקורת ויש פעמים שהביקורת צריכה להישמע, אבל מתי אני יודעת שצריך להעביר ביקורת (ולאו דווקא בכיבוד הורים) כי הרי הכל מכוון מלמעלה, כל דבר שעושים לי. אם הכל מכוון מלמעלה אז מה העניין שהביקורת תשמע בכלל?
תשובה: 1. במקרה שאת לא מצליחה לעשות את מה שביקשה ממך, את צריכה לדבר איתה על זה. לומר לה: אימא, הפעם לא הצלחתי לעשות זאת משום שהיה קשה לי, כי לא היה., אם תבקשי ממני בדרך אחרת. אני חושבת שיותר בקלות אצליח לעשות זאת ללא עיכוב. 2. יש בתורה מצוות תוכחה. למרות שאנו יודעים שהקב"ה משגיח ודואג לכולם. חלק מרכזי בחיינו אנו צריכים לפעול עם אל ול"עזור" לו בהופעת הטוב והצדק. וודאי שהקב"ה יכול בעצמו להתמודד עם תופעות שליליות אולם הקב"ה מאד שמח כשאנו בכוחות עצמנו מתמודדים אל מול הכוחות השונים שסביבנו. טוב שאנו מופיעים אותו הינו הטוב שנהפך להיות הטוב שהכי מתאים לנו.
שאלה: לאכול אכילת ארעי במרפסת בלי לעשר: האם יש חילוק בין מרפסת מקורה למרפסת לא מקורה או גם וגם? מה הדין כאשר העציץ גדל בחלק המרפסת המקורה? יישר כח, אבי השאלה נשאלה בהמשך לשאלה "הפרשת תרומות ומעשרות באדנית "
תשובה: וברכת ד' הגג הוא משמעותי לעניין ברכה, ולכן כל מה שתחת הגג אין מברכים עליו ומה שמחוץ לגג יש להפריש בלא ברכה. בחלק מכוסה חלק לא יפרישו בלא ברכה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון